贈道士阮太虛何存齋
作者：謝枋得
朝代：宋

paragraphs: 六道四生苦，何人不煩惱。
官人自做官，道人自修道。
相逢不下馬，各自尋蓬島。
前生非親契，今生如何好。
本來無因緣，安得有果報。
來非人捉來，到是天送到。
我若不呈醜，道教一齊倒。
春風縛不住，秋月蝕愈皎。
莫登時貴門，談天恨欠早。
對面不相識，開口便激惱。
譬如弄雜劇，徒取傍人笑。
道我是風顛，知我已明了。
莫愁我饑渴，天厨食自飽。
真宰善解家，未敢與人道。